Diari Oficial de la Generalitat Valenciana


Sumari del DOGV 4747, del 06-05-2004 (2004/4191)

RESOLUCIÓ de 15 d'abril de 2004, del conseller de Sanitat, per la qual resol la convocatòria de subvencions destinades a finançar programes-activitats de prevenció de la sida i d'atenció psicosocial a pacients seropositius al VIH que es duguen a terme en l'àmbit territorial de la Comunitat Valenciana durant l'exercici 2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4191


Organisme emissor
:   Conselleria de Sanitat

Tipus de document
:   Resolució

RESOLUCIÓ de 15 d'abril de 2004, del conseller de Sanitat, per la qual resol la convocatòria de subvencions destinades a finançar programes-activitats de prevenció de la sida i d'atenció psicosocial a pacients seropositius al VIH que es duguen a terme en l'àmbit territorial de la Comunitat Valenciana durant l'exercici 2004. [2004/X4191]
  
L'Ordre de 22 de desembre de 2004, de la Conselleria de Sanitat (DOGV núm. 4.661, de 31.02.2003), va convocar i va establir les bases reguladores per a la concessió de subvencions destinades a finançar programes-activitats de prevenció de la sida i d'atenció psicosocial a pacients seropositius al VIH que es duguen a terme a la Comunitat Valenciana durant l'exercici 2004.
  
En els pressupostos de la Generalitat Valenciana per a l'exercici 2004 hi ha una dotació de 390.660 euros en l'aplicació pressupostària 79.25.07.8366.570.56.5, codi de línia T2244000, i de 72.120 euros en l'aplicació pressupostària 01.01.10.1773.809.90.6, codi de línia T2878000.
  
Les organitzacions no governamentals (ONG) que al final s'allisten han sol·licitat ajudes per al finançament de programes de prevenció de la sida i d'atenció psicològica a pacients seropositius, en els termes previstos en l'ordre de referència.
  
El director general per a la Salut Pública efectua una proposta de concessió i denegació, pels motius que s'hi assenyalen, de les subvencions esmentades, entre les organitzacions no governamentals (ONG) que n'han sol·licitades.
  
Segons la normativa d'aplicació general, els expedients de sol·licitud de subvenció presentats, els acords de la comissió avaluadora i els informes emesos pel Servici del Pla de la Sida, s'han determinat les prioritats i necessitats mitjançant la ponderació dels criteris per a la concessió de les ajudes que establix l'orde de convocatòria esmentada, i s'ha procurat garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió de les ajudes i subvencions amb càrrec als crèdits dels capítols de transferències corrents i de capital, segons que establixen els articles 45 i 46 el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
D'acord amb tot el que s'ha exposat i fent ús de les atribucions que em conferix l'article 17 de l'Orde de 22 de desembre de 2003, de la Conselleria de Sanitat, el Decret 116/2003, d'11 de juliol (DOGV de 14.07.2003), desenrotllat per l'Orde de 31.07.2003, pel qual s'aprova el Reglament Orgànic i Funcional de la Conselleria de Sanitat, i l'article 35 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana (DOGV núm. 4.205, de 07.03.2002), resolc:
  
Primer
  
Concedir les subvencions a les organitzacions no governamentals (ONG) per a contribuir al finançament dels programes de prevenció de la sida i d'atenció psicosocial a pacients seropositius al VIH que s'indiquen en l'annex I d'esta resolució, per un import total de 429.731 euros, i desestimar les sol·licituds d'ajudes que figuren en l'annex II.
  
Segon
  
Segons que disposa l'article 17 de l'Orde de 22 de desembre de 2003, el pagament de les subvencions es farà amb càrrec als pressupostos de la Generalitat Valenciana per a l'exercici 2004, en l'aplicació pressupostària 78.72.88.2606.561.45.7, codi de línia T2244000, 390.660 euros, i en la 38.78.75.6574.372.54.0, codi de línia T2878000, 72.120 euros.
  
Tercer
  
L'ordenació del pagament de les subvencions es farà segons els criteris continguts en l'article 47.bis del Text Refós de la Llei de la Hisenda Pública de la Generalitat Valenciana, en la redacció que en fa l'article 23 de la Llei 8 /1995, de 29 de desembre, de mesures fiscals, administratives i d'organització de la Generalitat Valenciana, posteriorment modificada per les lleis 3/1996, 14/1997, 10/1998 i 9/1999, i segons que disposa l'article 19 de l'Orde de 22 de desembre de 2003, esmentada adés, és a dir:
  
1. Respecte al pagament amb càrrec al capítol IV, codi de línia T2244000:
  
a) En el moment de la concessió de la subvenció es lliurarà el 40% de la quantitat assignada. El pagament esmentat estarà condicionat a la presentació prèvia de la justificació de les despeses que arriben al percentatge esmentat o bé a la presentació de fiances dipositades davant els servicis territorials de la Conselleria d'Economia i Hisenda corresponents.
  
b) Quan l'entitat haurà justificat el 40% ja lliurat, se'n podrà fer el pagament d'un 20% més, després que s'hauran justificat les despeses.
  
c) El 40% restant el farà efectiu la Generalitat Valenciana quan es justifique correctament la totalitat de la quantitat concedida.
  
2. Respecte al pagament amb càrrec al capítol VII, codi de línia T2878000:
  
Es farà pel total de l'import, després de la justificació documental de les despeses que s'hagen fet per una quantitat igual o superior. No obstant això, podrà anticipar-se el 15% del pagament després de la resolució de concessió de la subvenció, en el cas que s'haja garantit amb l'aportació d'un aval bancari per l'import de la quantitat anticipada. Este aval ha de ser dipositat en els servicis territorials de la Conselleria d'Economia i Hisenda.
  
La Conselleria de Sanitat podrà sol·licitar en qualsevol moment tots els documents que demostren el pagament per part dels beneficiaris de les despeses que hagen sigut objecte de la subvenció.
  
Quart
  
Els beneficiaris de les subvencions han acreditat, en el moment en què va acabar el termini de presentació de les sol·licituds, que estan al corrent de les obligacions tributàries estatals i autonòmiques i de la Seguretat Social, de la manera que establix l'Ordre de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
D'esta resolució, a més del fet de publicar-la en el DOGV, la Conselleria de Sanitat en notificarà el contingut individualment a les organitzacions no governamentals, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que els dóna la Llei 4/1999, de 13 de gener.
  
Sisé
  
La Direcció General de Recursos Econòmics ha d'expedir els documents comptables que siguen procedents.
  
Seté
  
Els beneficiaris de les subvencions han d'aportar la justificació corresponent a l'import total de les ajudes rebudes abans del 15 de desembre de 2004.
  
Esta resolució exhaurix la via administrativa, segons que determina l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. S'hi pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà d'esta notificació, segons que disposen els articles 37 i 58 de la Llei de la Jurisdicció Contenciosa Administrativa, de 27 de desembre de 1956, sense perjudici que potestativament s'hi puga interposar recurs de reposició davant el conseller de Sanitat, segons que disposa la Llei 4/1999, de 13 de gener, que modifica la Llei 30/1992.
  
València, 15 d'abril de 2004.- El conseller: Vicente Rambla Momplet.
  
ANNEX I
  
Relació definitiva de subvencions concedides a ONG l'objecte de les quals són despeses de funcionament de programes/activitats de prevenció de la sida
  
FUNDACIÓ ARQUEBISBE MIGUEL ROCA
  
- Atenció psicosocial a pacients seropositius i de
  
prevenció de la sida 12.000,00 euros
  
CASAL DE LA PAU
  
- Sumant la qualitat amb la solidaritat 9.270,00 €
  
COCEMFE
  
- Servici d'intermediació laboral per a persones amb
  
sida i discapacitat 2.060,00 €
  
- Campanya sensibilització per a la integració laboral
  
de persones amb sida 2.060,00 €
  
ASHECOVA
  
- Atenció psicosocial a través de grups d'ajuda mútua
  
amb hemofílics seropositius. PAMHESE 3.090,00 €
  
APROVAT
  
- Estratègia i intervenció per a prevenció de VIH en
  
 usuàries de drogues per via parenteral i les seues
  
parelles sexuals 14.420,00 €
  
CÀRITAS DIOCESANES VALÈNCIA
  
- Intervenció per a la prevenció de la infecció VIH i
  
altres MTS mitjançant agents de salut 20.600,00 €
  
FUNDACIÓ SALUT I COMUNITAT
  
- Servici d'atenció domiciliària per a VIH Castelló 8.100,00 €
  
- Tallers de prevenció sociosanitària 3.000,00 €
  
- Prevenció malalties concomitants al consum de
  
drogues Castelló 3.000,00 €
  
- En ?Plenes Facultats- València 3.000,00 €
  
PATIM
  
- Activitats prevenció de sida i atenció psicològica a
  
pacients seropositius de Castelló 4.500,00 €
  
CREU ROJA CASTELLÓ
  
- Sida de la Unitat de Conductes Addictives de
  
Creu Roja Castelló 9.270,00 €
  
USO CV ACCIÓ SOCIAL
  
- Solidaritat amb els afectats de VIH/sida 2.060,00 €
  
FUNDACIÓ ADSIS
  
- Hedra 2004. Prevenció-Atenció psicosocial usuaris
  
drogues a través de mediadors àmbit
  
penitenciari-centre de dia 9.270,00 €
  
CREU ROJA ALCOI
  
- Prevenció escolar del VIH/SIDA 2.575,00 €
  
- Prevenció del VIH, atenció psicosocial a afectats
  
pel VIH i foment de la salut 2.575,00 €
  
CREU ROJA ELDA
  
- Prevenció del VIH/sida ?Si da dudas... Conoce!- 1.030,00 €
  
- Desenvolupament d'estratègies d'intervenció amb
  
persones afectades per VIH/sida per a prestar suport
  
psicològic i social 1.545,00 €
  
FORTRADE
  
- Prevenció de la sida i atenció psicosocial a pacients
  
seropositius al LYM 6104 1.030,00 €
  
PROJECTE HOME ALACANT
  
- Prevenció VIH/sida en C.P. Fontcalent i Villena II 9.270,00 €
  
- Grup d'ajuda mútua ?Tardes de Café Positivo- 9.270,00 €
  
APIP
  
- Sensibilització, prevenció i formació. Integració
  
dones immigrants seropositives que exercixen
  
la prostitució 3.090,00 €
  
COMITÉ CIUTADÀ ANTISIDA
  
- Intervenció psicosocial a través de grups d'ajuda
  
 mútua en unitats hospitalàries 15.450,00 €
  
- Continuïtat del projecte d'intervenció de
  
l'assistència psicològica en unitats hospitalàries 15.450,00 €
  
- Programa ?Llegar a casa- 1.030,00 €
  
- Prevenció del VIH en UDI en situació de
  
precarietat social 1.030,00 €
  
AVACOS
  
- PREVIHENE. Formació agents de salut 5.150,00 €
  
- Programa LLUNA 5.090,00 €
  
- Suport psicològic i grups d'ajuda mútua 18.000,00 €
  
- Mediació en l'adherència al tractament
  
antiretroviral 6.570,00 €
  
- Prevenció en la població immigrant. València 2.060,00 €
  
- DELFIN. Cursos-tallers de salut sexual per a
  
hòmens que fan sexe amb hòmens 1.030,00 €
  
METGES DEL MÓN
  
- Prevenció del VIH-sida i ITS per a usuaris de
  
 drogues i persones que exercixen la prostitució 34.505,00 €
  
COL·LECTIU LAMBDA
  
- Prevenció Infecció VIH/sida en la comunitat
  
gai, lesbiana, bisexual i transsexual (GLBT)
  
 1. Projecte de prevenció de la infecció per
  
VIH/sida en la comunitat GLBT 15.000,00 €
  
 2. Projecte de prevenció de la infecció per
  
VIH/sida en barons que exercixen la prostitució 27.000,00 €
  
 3. Projecte de prevenció de la infecció
  
per VIH /sida en jovençans GLBT 3.524,00 €
  
 4. Projecte de prevenció de la infecció
  
per VIH/sida en parelles serodiscordants de GLBT 3.523,00 €
  
- Suport persones infectades VIH/SIDA en la
  
comunitat GLBT 3.090,00 €
  
- Programa innovador de col·laboració del Col·lectiu
  
Lambda a l'empresariat GLBT en la lluita
  
contra la sida 2.060,00 €
  
CONSELL DE LA JOVENTUT CV
  
- Mediació social juvenil per a la prevenció de la
  
 transmissió del VIH/sida 2004 2.060,00€
  
AFAS
  
- Prevenció VIH/sidaen població juvenil i
  
adolescent en situació de risc 2.000,00 €
  
- Formació de formadors en VIH/sida dirigida al
  
professorat de primària i secundària 4.000,00 €
  
- Prevenció de VIH/sida per a alumnes de
  
Secundària (ESO) 3.000,00 €
  
- Formació d'Agents de Salut en VIH/sida 3.000,00 €
  
- Orientació, informació i formació d'immigrants com a
  
mediadors culturals en prevenció
  
del VIH/sida 3.500,00 €
  
- Eixir de dubtes 3.000,00 €
  
CREU ROJA ORIHUELA
  
- Atenció a familiars i malalts de VIH/sida 2004 9.270,00 €
  
CREU ROJA ALACANT
  
- Prevenció i informació de VIH/sida i suport
  
psicosocial 12.360,00 €
  
CALCSICOVA
  
- Coordinació d'intervencions preventives
  
i assistencials en VIH/sida 2004 3.090,00 €
  
- Conscienciació i sensibilització en sida social 5.450,00 €
  
- Prevenció del VIH/sida en població jove de la
  
Comunitat Valenciana 2.960,00 €
  
AMIGOS DE BENIDORM
  
- Suport psicològic i social per a afectats
  
per VIH/sida 12.360,00 €
  
- Prevenció en el medi escolar 2.060,00 €
  
CASDA
  
- Atenció psicològica individual i grupal 9.373,00 €
  
- Educació per a la salut, sexualitat i sida 3.500,00 €
  
- Educació per a la salut en dones
  
treballadores sexuals 10.940,00 €
  
- Reducció de danys en usuaris de drogues
  
no parenterals 2.060,00 €
  
FUNDACIÓ AEPA
  
- Prevenció de la sida i suport psicosocial a afectats.
  
Educar per a previndre 1.030,00 €
  
Relació definitiva de subvencions concedides a ONGs l'objecte del qual són despeses d'equipament i obres
  
FUNDACIÓ ADSIS Equipament: 1.900,00 €
  
CREU ROJA ELDA Equipament: 1.215,00 €
  
COMITÉ CIUTADÀ ANTISIDA Obres: 6.000,00 €
  
AVACOS Equipament: 3.000,00 €
  
 Obres: 6.000,00 €
  
COL·LECTIU LAMBDA Equipament: 3.000,00 €
  
CREU ROJA ORIHUELA Equipament : 936,00 €
  
CREU ROJA ALACANT Equipament: 1.532,00 €
  
CALCSICOVA Equipament: 3.000,00 €
  
AMIGOS Equipament: 3.000,00 €
  
 Obres: 1.400,00 €
  
CASDA Equipament: 3.000,00 €
  
 Obres: 2.088,00 €
  
AFAS Equipament: 3.000,00 €
  
ANNEX II
  
Llista d'organitzacions la sol·licitud de subvencions de les quals ha sigut desestimada
  
JOVEN SOLIDARIDAD
  
- No presenta documentació sol·licitada en els articles 6 i 11 de l'Orde de 22 de desembre de 2003 (DOGV núm. 4.661, de 31.12.2003)
  
FUNDACIÓ RAMON LLULL
  
- No complix els requisits exigits en l'article 5, apartat d) de l'Orde de 22 de desembre de 2003 (DOGV núm. 4.661, de 31.12.2003)
  
ANAWIM
  
- No acredita trobar-se al corrent de pagaments d'obligacions tributàries autonòmiques en el termini assenyalat segons l'article 16 de l'Orde de 22 de desembre de 2003 (DOGV núm. 4.661, de 31.12.2003)
  
ASSOCIACIÓ CASA OBERTA